Il-bieraħ filgħaxija il-vapur li għandu sid Malti iżda li jtajjar il-bandiera tal-Libja Mae Yemanja telaq mill-Port il-Kbir ta' Malta bejn wieħed u ieħor fl-istess ħin li ajruplan Malti tar fuq il-post fejn kien jinsab dinghy mgħobbi b'madwar 60 immigrant fl-ibħra Maltin. Dalgħodu l-NGO Alarm Phone ġibdet l-attenzjoni dwar din id- dinghy u qalet li l- control room tal-Forzi Armati ta' Malta ma kienux qed iwieġbu t-telefon hekk kif tal- Alarm Phone ippruvaw igħaddulhom informazzjoni dwar il-pożizzjoni eżatta fil-baħar tad- dinghy. Madankollu mis-sorveljanza tat-traffiku tal-ajru li saret mill-ġurnalista speċjalizzat Sergio Scandura irriżulta li tal-Forzi Armati ta' Malta x'aktarx diġà kienu jafu b'din id- dinghy għaliex kien ajruplan tagħhom stess li kien lemaħ din il-qoxra tal-baħar tard wara nofsinhar. Today in area 🔢 thread 2020-04-28 1718z ⏱️ 19:18 CEST 🛩️ Frontex 🇪🇺 #DA62 G-WKTI by DEA Ltd 🇬🇧 #OSPREY3 is landing in Malta/Luqa after a second mission over Libyan SRR, eastern Tripoli. 1620z 🔄orbiting 📏 74 nm N Khoms (33 58N 014 04E) #migrants pic.twitter.com/spux2uQgua — Sergio Scandura (@scandura) April 29, 2020 Diġà huwa stramb il-fatt li l-vapur Mae Yemanja kien ankrat fil-Port il-Kbir. Nhar il-Ħamis 16 ta' April, dan il-vapur kien jinsab fi Tripli iniżżel l-art numru ta' immigranti li kienu baqgħu ħajjin u li kienu nġabru il-lejl ta' qabel. Wara li ġabar l-immigranti, l-vapur dar lejn it-tramuntana u għamel xi żmien nofs triq bejn Malta u l-Libja. Il-bieraħ tfaċċa fil-Port il-Kbir u rabat il-Marsa qrib il- power station l-antika. Il-Port ta' Malta ġie dikjarat bħala port li huwa nieqes mis-sigurtà u ma saru eċċezzjonijiet għal ħadd minn dakinhar li dan il-vapur kien fi Tripli. Kif sab ruħu fil-Port il-Kbir i l-vapur Mae Yemanja? Min ta l-permess biex vapur li jtajjar bandiera tal-Libja jidħol f'port li huwa nieqes mis-sigurtà? U għaliex ingħata l-permess? U l-baħħara tal-vapur fejn għamluha l-kworantina? M'hemmx dubju li ilu inqas minn 14 il-ġurnata li l-vapur daħal fil-port. Il-bieraħ għal ħabta tas-7 ta' filgħaxija, il-vapur Mae Yemanja intlemaħ isalpa 'l barra mill-port fid-direzzjoni tan-nofsinhar ta' Malta. L-awtoritajiet Maltin għandhom kull dritt li jibgħatu qxur tal-baħar (anki dawk li għandhom sidien privati) biex jassistu fis-salvataġġ fl-ibħra Maltin. Jekk il-vapur Mae Yemenja jinsab fi triqtu biex jagħti l-assistenza lil dawk li jinsabu riekbin fuq id- dinghy , m'hemm assolutament xejn ħażin f'dan. Madankollu ma nistgħux ninjoraw il-fatt li l-ġimgħa li għaddiet , il-vapur Mae Yemanja kien dak li reġġa' lura lill-immigranti salvati mill-ibħra Maltin. Dan il-vapur huwa s-suġġett ta' allegazzjonijiet serji ħafna li xi ħadd riekeb fuqu tefa' l- location transponder (li supopost għandu jinżamm mixgħul) biex jassisti fi treġġija lura llegali bi ksur tad-drittijiet fundamentali tal-bniedem ta' dawk li kienu riekbin fuq id- dinghy. Dawn l-allegazzjonijiet qed jiġu mgħarbla mill-inkjesta kriminali li tinsab għaddejja. U minkejja dan, ma jidhirx li l-vapur u l-apparat ta' fuqu nżammu biex iservu ta' provi bħala parti mill-investigazzjoni. Karrozza li tkun intużat f'serqa ta' bank, ma titħalliex tibqa' tintuża fit-triq mill-Pulizija. Il-Maġistrat inkwirenti ġie nfurmat li l-iktar prova importanti għall-invetigazzjoni tiegħu kienet litteralment taħt imnieħru fil-port ftit metri 'l bogħod mill-bini tal-Qorti? Il-Pulizija kienu infurmaw lill-Maġistrat li l-vapur kien qed ilesti biex isalpa 'l barra mill-port biex jerġa' jagħmel dak li kien għamel fil-jiem ta' qabel? Previous: X'qed jiġi diskuss fil-laqgħat li qed isiru mal-Libja? Next: Ċappa żejt oħra għadha kemm telgħet fil-wiċċ window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Il-lejl li għadda l-vapur Mae Yemenja salpa mill-port ta' Malta hekk kif intlemħet dgħajsa fil-baħar b'60 immigrant riekbin fuqha